NaiveNeuron/SloPal huggingface dataset:
Šefčík, Marek, poslanec NR SR (2021-12-01):
Prosím, dajte hlasovať o návrhu zákona ako o celku s prijatými pozmeňujúcimi návrhmi bez odporúčania gestorského výboru.
Richter, Ján, poslanec NR SR (2020-12-01):
Ďakujem pekne za slovo. Pán poslanec, ja sa neznížim do polohy, že budem čítať listy občanov, ktorými sa vyjadrujú na adresu terajšej vlády (reakcia z pléna), ako to, ako to urobili, urobili toť poslanci. Čo sa týka, týka povinnosti... (Reakcie z pléna. Prerušenie vystúpenia predsedajúcim.)
Laššáková, Jana, podpredsedníčka NR SR (2015-09-16):
Nech sa páči, pani poslankyňa Nachtmannová.
I. Mikloš, podpredseda vlády a minister financií SR: (2003-09-09):
Navrhovanou právnou úpravou prejdú uvedené pôsobnosti, ako aj majetok štátu v správe okresných úradov na krajské úrady ako orgány všeobecnej štátnej správy. Vážené panie poslankyne, vážení páni poslanci, prijatím návrhu zákona, ktorým sa mení a dopĺňa zákon Národnej rady Slovenskej republiky č. 278/1993 Z. z. o správe majetku štátu, bude možné zavŕšiť ďalšiu etapu decentralizácie verejnej správy. Ďakujem pekne za pozornosť.
Ježík, Jozef, poslanec NR SR (2014-06-25):
Teraz dávam hlasovať o bode 35 z informácie. Chcem podotknúť, ale že bod 35 sa týka článku 3 bodu 4 a k uvedenému článku som aj ja podal pozmeňujúci návrh, ktorý je legislatívne spresnený.
Šefčík, Marek, poslanec NR SR (2020-11-03):
Ďakujem za slovo. Pán poslanec Blaha, zjavne po dnešnom dni je jasné, že je zbytočne s vami diskutovať o komunizme. Ja to zoberiem z iného uhla. Nikto z vašich kolegov zo SMER-u vás v pléne nepočúval. Keď sa pred časom odlepil HLAS SMER-u od SMER-u, Pellegrini na tlačovke povedal, že každý zo SMER-u má k nim dvere otvorené a na otázku novinárov, či aj pán Blaha, odpovedal s úsmevom: „Tak zas nie každý.“ Vlastní vaše nezmysli nepočúvajú a dištancujú sa od vás. To svedčí o váhe vašich argumentov. Ďakujem. (Potlesk.)
J. Berényi, poslanec: (2009-06-25):
Čo sa týka pána Senka, tak pozrite sa, napísali ste taký návrh zákona, ktorý umožňuje takéto prípady, či chcete, alebo nechcete. Tie prípady sú relevantné podľa tohto návrhu, čo máme pred sebou. Preto som sa pýtal, či je to tak, alebo nie je to tak, ale keď pán minister povie, že to tak nebude, že nikto nebude pokutovať podľa tých prípadov, čo som spomenul, tak je to dobrý znak, čo sa týka tohto zákona. Ale mal by to povedať, samozrejme, do mikrofónu, že to tak nebude. Mám obavy, ak počúvam niekedy vás, niektorých kolegov z vládnej koalície, že skôr vy čakáte na takéto prípady, aby ste ukázali, kto je pánom doma, ale dúfam, že to tak nie je. Ďakujem.
Blcháč, Ján, poslanec NR SR (2023-02-14):
Ďakujem, pán predsedajúci. Prosím, aby ste dali hlasovať o tom, že Národná rada sa uzniesla prerokovať predložený návrh zákona v druhom čítaní.
Šutaj Eštok, Matúš, poslanec NR SR (2023-01-24):
Ja si nemôžem pomôcť, ale mne táto situácia pripomína futbalový zápas, keď v 60. minúte dostane hráč jedného mužstva červenú kartu a on si povie, že on ešte teda ostáva aspoň do 85. minúty, pretože pre vás pravidlá neplatia. Vy ste ten hráč, ktorý si povedal. Boli ste odvolaní, stratili ste akúkoľvek dôveru a namiesto toho, aby sa tu čo najskôr presadila všeobecná zhoda na tom, že ústavu treba zmeniť, tak ako tu bude zhoda väčšiny parlamentu, tak si kladiete nezmyselné podmienky. Tí, ktorí majú v názve slobodu, tak upierajú ľuďom slobodu v referende rozhodnúť o tom, ako chcú. Tí, ktorí ešte pred niekoľkými rokmi sľubovali zmenu volebného systému, dnes strašia zmenou volebného systému. Tí bezvýznamní poslanci, ktorí tu plnia úlohy ľudí, ktorí krivia spravodlivosť, sa budú snažiť týchto ľudí zabetónovať. Toto ste vy, toto ste vy demokrati! Za žiadnu cenu nechcete pustiť svoje poslanecké stoličky. Ja chápem, pretože drvivá väčšina koaličných poslancov tu už v živote sa nedostane. Ja verím, že ľudia na Slovensku nie sú takí hlúpi a nenechajú sa oklamať ľuďmi, ako je Igor Matovič a ďalší, preto vám záleží na tom, aby ste tie poslanecké platy tu ešte mali aspoň do toho septembra. Záleží vám na to, aby ste tu mali peniaze pre vaše politické strany, pretože politická schránka Igora Matoviča môže dostať ešte ďalší milión, ktorý padne presne Igorovi a jeho Paulínke. Záleží vám na tom, aby ste tu mohli ďalej zatvárať ľudí z opozície. Záleží vám na tom, aby ste mohli využívať vaše papalášske maniere, tak ako váš Igor Matovič využíva ochranku napriek tomu, že už dávno nie je ministrom, a kritizoval vtedajšieho šéfa koalície Roberta Fica. Záleží vám na tom, aby ste tu ešte niečo vedeli ukradnúť, tak ako kradnú vaši nominanti, to... (Prerušenie vystúpenia časomerom.)
Grendel, Gábor, podpredseda NR SR (2023-05-10):
S reakciou na faktické poznámky pán poslanec Miroslav Suja.
Jurinová, Erika, podpredsedníčka NR SR (2014-07-10):
Reakcia na faktické poznámky, nech sa páči, pán poslanec Mičovský.
Zmajkovičová, Renáta, podpredsedníčka NR SR (2014-10-17):
Pán poslanec Mičovský.
Zmajkovičová, Renáta, podpredsedníčka NR SR (2014-10-29):
Ďakujem, pani spravodajkyňa, otváram rozpravu o tomto bode programu. Do rozpravy som nedostala žiadnu písomnú prihlášku. Pýtam sa, či sa niekto chce prihlásiť do rozpravy ústne. Nie je tomu tak. Ukončujem možnosť prihlásiť sa do rozpravy ústne. A, pán podpredseda, chcete ešte? Nie. Pani spravodajkyňa tiež nie. Prerušujem rokovanie o tomto bode programu. Pokračujeme v prerušenej rozprave v prvom čítaní o návrhu poslanca Ľudovíta Kaníka na vydanie zákona, ktorým sa mení a dopĺňa zákon č. 241/1993 Z. z. o štátnych sviatkoch (tlač 1235). Prosím poslanca Ľudovíta Kaníka, aby zaujal miesto určené pre navrhovateľov, a spravodajcu z výboru pre kultúru a médiá poslanca Mariána Kvasničku, aby zaujal miesto určené pre spravodajcov. Ďalším písomne prihláseným rečníkom do rozpravy je poslanec Alojz Hlina, ktorému odovzdávam slovo, a pripraví sa poslanec Daniel Kajcer. Pán poslanec, počkajte, pán spravodajca tu nie je, takže vyhlasujem prestávku, päť minút. (Päťminútová prestávka.) (Po prestávke.) (Pokračovanie rokovania o návrhu poslanca Národnej rady Slovenskej republiky Ľudovíta Kaníka na vydanie zákona, ktorým sa mení a dopĺňa zákon č. 241/1993 Z. z. o štátnych sviatkoch, dňoch pracovného pokoja a pamätných dňoch v znení neskorších predpisov , tlač 1235.)
Bugár, Béla, podpredseda NR SR (2018-12-13):
Nech sa páči, otváram rozpravu v treťom čítaní . Pýtam sa, či sa hlási niekto do rozpravy. Nie. Vyhlasujem ju za skončenú. Nech sa páči.
P. Hrušovský, predseda NR SR: (2004-05-13):
Pán minister, chcete sa vyjadriť? Nech sa páči.
Laššáková, Jana, podpredsedníčka NR SR (2013-09-24):
Teraz dávam slovo spravodajcovi, ktorého určil navrhnutý gestorský výbor pre hospodárske záležitosti, poslancovi Alojzovi Přidalovi. Nech sa páči, pán poslanec.
Pellegrini, Peter, predseda NR SR (2015-11-20):
Prezentujme sa a hlasujme o návrhu zákona ako o celku s odporúčaním gestorského výboru schváliť. (Hlasovanie.) Prítomných 110 poslancov, za hlasovalo 80, proti bolo 16, zdržalo sa 11, nehlasovalo 3. Konštatujem, že sme schválili vládny návrh novely zákona č. 153/2001 Z. z. o prokuratúre. Poprosím pána poslanca Halúza, aby uviedol hlasovanie o návrhu uznesenia k návrhu rozpočtu Sociálnej poisťovne na rok 2016, tlač 1786. (Hlasovanie o návrhu rozpočtu Sociálnej poisťovne na rok 2016 a rozpočtový výhľad na roky 2017 a 2018 , tlač 1786.)
J. Richter, poslanec: (2008-12-03):
Pán predseda, dávam hlasovať samostatne o bode č. 3.
Demian, Jaroslav, poslanec NR SR (2015-03-13):
Ďakujem za slovo. Vážený pán podpredseda, vážené panie poslankyne, vážení páni poslanci, vážený pán podpredseda vlády a minister financií, v súlade s § 73 zákona o rokovacom poriadku som bol určený predsedom výboru pre financie a rozpočet za spravodajcu k uvedenému návrhu zákona. Predkladám informáciu k predloženému vládnemu návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: výbor pre financie a rozpočet, ústavnoprávny výbor a výbor pre verejnú správu a regionálny rozvoj. Za gestorský výbor navrhujem Výbor Národnej rady pre financie a rozpočet. Odporúčam, aby predmetný návrh zákona výbory prerokovali do 30. apríla tohto roku a gestorský výbor do 4. mája tohto roku. Vážený pán podpredseda, prosím vás, otvorte rozpravu k návrhu.
Blaha, Ľuboš, poslanec NR SR (2014-09-23):
Ďakujem pekne, pán kolega Jurzycza, ďakujem za korektný príspevok. Takto si naozaj predstavujem diskusiu, ktorá sa mi páči ďaleko viac ako osobné urážanie. Je to naozaj k veci. Ja len čisto akademicky budem reagovať na ten postštrukturalizmus alebo teda štrukturalistický realizmus. Viete, práve neorealizmus je citovaný mnou. Ja hovorím práve o neorealistoch. Morgenthau bol klasický realista a Mearsheimer je neorealista, ten postklasický realista, o ktorom ste hovorili. Čiže ja práve sa opieram o Mearsheimera a Mearsheimer napríklad hovorí, ja vám budem citovať z knižky, ktorá je inak aj v knižnici, odporúčam prečítať si jeho zásadné dielo Tragédia veľmocenskej politiky, kde píše: Len preto, že Američania nemajú radi, ako bežní občania Američania, nemajú radi real politiku, tak verejný diskurz o zahraničnej politike je v Spojených štátoch zvyčajne zahltený jazykom liberalizmu. Preto všelijaké tie vyjadrenia politických elít o optimizme a moralizme a idealizme. Ale za zatvorenými dvermi; a to hovorí americký analytik, americký; za zatvorenými dvermi všetky elity, ktoré sa zaoberajú bezpečnostnou politikou, hovoria jazykom moci a nie jazykom princípov. Je to celé o realizme. Toto hovorí Mearsheimer, neorealista. A hneď strana za tým, citát Edwarda Carra. To je zase realista klasický, niečo ako Morgenthau. A ten hovorí, že najviac, najväčšími majstrami v umení predstierania, že ide nie o národné záujmy, ale o nejaké princípy a všeobecné dobro, sú práve anglosaské alebo anglicky hovoriace krajiny. To hovorí Carr, čo je britský zase analytik. Tu naozaj nejde o rozpor medzi neorealistami a realistami v tých veciach, ktoré sa snažím ja zdôrazniť, čiže z tohto hľadiska naozaj ten váš argument nesedí, ale to bola čisto vecná poznámka. Ja veľmi silne oceňujem váš korektný prístup. Ďakujem.
Bugár, Béla, podpredseda NR SR (2017-11-30):
Ďakujem pekne. Otváram všeobecnú rozpravu a pýtam sa, či sa hlási niekto do všeobecnej rozpravy. Nie, vyhlasujem možnosť sa prihlásiť za skončenú. Takže, pán poslanec, ste nestihli. (Reakcie z pléna.) Nie. Lebo ja som videl jedenkrát niečo zasvietilo, potom asi ste tlačili ešte raz. Nech sa páči. To nevadí, ak je aj, nevadí, hlavne, aby to svietilo, to meno. Nech sa páči, máte slovo, samozrejme.
Mihál, Jozef, poslanec NR SR (2013-11-27):
Ďakujem za slovo. Rád by som reagoval na viacero častí vášho vystúpenia, pán kolega, ale nestihnem to. Takže chcem povedať tú zásadnú vec. Tu vôbec nejde, pán kolega, o konflikt medzi verejnými a neverejnými poskytovateľmi, ale tu ide o to, že všetci klienti – či vo verejných, či u verejného poskytovateľa, alebo u neverejného – majú mať rovnaké práva. A keď sa neverejní poskytovatelia ozvú, pretože cítia sa byť ukrivdení, tak nie preto, že oni sú ukrivdení, ale preto, lebo sú v krivde ich klienti. A keď sa opozícia stavia, ako hovoríte, na stranu neverejných poskytovateľov, tak to nie je tak, že opozícia sa stavia na stranu neverejných poskytovateľov. Opozícia sa stavia na stranu klientov, ktorí sú v zariadeniach spravovaných neverejnými poskytovateľmi, či sú to neziskové organizácie alebo Katolícka charita a podobne. Čiže my bránime záujem klientov, ktorí sú diskriminovaní takým postupom samospráv, aký v praxi častokrát vidíme. A keď ste povedali, že na to nemáte peniaze vo vašom, vo vašej župe, tak pokiaľ mám dobré informácie, možno ma opravíte, Bratislavská župa a Košická župa financuje rovnako klientov alebo zariadenia neverejné, verejné, nerozlišuje, ale vo vašom tie problémy sú. Čiže možno vo vašom teda nie, ale v niektorých ďalších tie problémy sú. Čiže keď to vedia riešiť v Bratislave, v Žiline, a ako hovoríte, aj u vás, tak sa pýtam, prečo to nevedia riešiť v ďalších samosprávnych krajoch? Čiže niekde je chyba a zrejme na strane samosprávy. Ale zhodneme sa, tak ako ste povedali v ďalšej časti, že nemôže zostať v súčasnosti, keďže aj počet klientov narastá, počet ľudí, ktorí chcú čerpať sociálnu službu, jednoducho narastá možno viac ako v čase, keď sa tá decentralizácia robila, zhodneme sa, že financovanie je nedostatočné a musí do toho vstúpiť štát – a ja teda tvrdím – aj zdravotné poisťovne.
Blaha, Ľuboš, podpredseda NR SR (2024-04-23):
Vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Nech sa páči, pán poslanec Roman Michelko.
Jurinová, Erika, podpredsedníčka NR SR (2013-06-20):
S reakciou na faktické poznámky pán poslanec Érsek.
J. Medveď, minister životného prostredia SR: (2010-02-11):
V súčasnosti evidujeme šesť spoločností, ktoré realizujú prieskum na vyhľadávanie uránovej mineralizácie v Slovenskej republike. Všetko k otázke.
V. Veteška, podpredseda NR SR: (2003-10-22):
Prosím, procedurálny návrh má pani poslankyňa Mušková.
Kočiš, Eduard, poslanec NR SR (2022-09-27):
Veľmi pekne ďakujem za slovo, pán predsedajúci. Pán kolega Fico, vo svojej rozprave ste správne spomenuli to, že čelní predstavitelia Európskej únie, ako aj čelní predstavitelia Európskej komisie sa v žiadnom prípade nechcú baviť o tak relevantnej a tak dôležitej veci, ako je ukončenie konfliktu, ako je mierové rokovanie a ako je ukončenie celého tohto politického, ale aj hospodárskeho marazmu na území Európy. Nie mier, ale neustále predlžovanie vojenského konfliktu dodávaním zbraní a hecovaním jednej strany voči druhej. Ak by naozaj čelným predstaviteľom Európskej únie a Európskej komisie išlo o mierové rokovania, o mierové riešenia, tak tieto mierové záležitosti, mierové veci budú presadzovať od rána do večera, ale práve sa deje ten úplný opak. Od rána do večera počúvame to isté. Jeden blázon z Ukrajiny stále rozpráva: Posielajte nám viacej zbraní, pretože je to nutné, je to nevyhnutné, je to pre nás život potrebné. A druhá stránka veci je tá, že z Európskej únie a z Európskej komisie počúvame opäť to isté: Musíme zasielať na Ukrajinu viacej zbraní, viacej munície, viacej finančných prostriedkov. A tuná vyplýva jedna jednoduchá otázka: Komu táto celá vojenská, komu celá táto chorá mašinéria slúži a komu najviac vyhovuje? Vyhovuje to štátom a krajinám, ktoré sú združené v Európskej únii? Ja si myslím, že nie. To, čo sa deje s hospodárstvom Európskej únie vďaka tomuto umelo vytvorenému a vyvolanému konfliktu, už musí byť jasné aj tomu najväčšiemu – použijem expresívny výraz pána Osuského – blbečkovi alebo hlupákovi.
Kaliňák, Robert, podpredseda vlády a minister vnútra SR (2015-12-08):
Ďakujem pekne. Myslím si, že zodpovedali tie, by som povedal, niektoré trochu také nejaké moc emotívne alebo až hysterické reakcie z toho, že sme usvedčili pánov poslancov z toho, čo sme povedali, a môžte kričať a to, že ste začali kričať, vlastne len to tak nejako naznačuje, že teda aké slabé sú tie vaše argumenty. A ja naozaj sa chcem riadiť tým, čo ste povedal, pán Kadúc (povedané s úsmevom), aby som vám neďakoval, ale tu s pánom poslancom Hraškom ste jediní dvaja, čo ste sa na niečo aj naozaj opýtali ako v doplňujúcej otázke. Takže, pán Hraško, ja som o tom povedal, preto na to, pán poslanec Kadúc reagoval na to, čo som hovoril o tých veciach, ale rád to zopakujem, že v našich prípadoch policajných vecí, ktoré sa ma dotýkajú, rozširujeme už kompetencie, ktoré už dnes máme, o to, aby sme mali ešte aj k tomu, že drogy, organizovaný zločin, aj teda súbeh s trestným činom terorizmu. A, samozrejme, takisto v Trestnom zákone, od toho sa vždy odvádza, od toho sa odvádzajú, aj politický extrémizmus, to znamená všetko hnutia, ktoré smerujú k obmedzeniu osobných slobôd, práva slobôd, ktoré máte garantované ústavou. Vtedy to prekračuje tú hranicu, pretože Slovenská informačná služba, Vojenské spravodajstvo sú spravodajské organizácie, ktoré majú predovšetkým pozerať na dohliadanie nad právami, ktoré sú v ústave dané a porušovanie ústavy. Toto sú veci, ktoré z toho vyplývajú. To znamená, v Trestnom zákone máte ústavou chránené pravidlá a práva a v Trestnom zákone to máte premietnuté zrkadlovo. To znamená, napríklad všade tam, kde je politickým, náboženským alebo akýmkoľvek iným extrémizmom dochádza k obmedzeniu práv, ktoré vám prináležia z ústavy, či už napríklad slobody vyznania, čohokoľvek, až po obmedzenie osobnej slobody, tak, samozrejme, tam všetko môže ísť o politický extrémizmus. To predsa nám musí byť jasné. Ak si aj toto... (Prerušenie vystúpenia časomerom.)
T. Cabaj, podpredseda NR SR: (2009-10-29):
Pani poslankyňa, máte záujem položiť doplňujúcu otázku? Nech sa páči.
Bugár, Béla, podpredseda NR SR (2018-05-10):
Pani poslankyňa Zimenová, môžte reagovať.
Laššáková, Jana, podpredsedníčka NR SR (2013-07-02):
Dávam slovo spravodajkyni, ktorú určil navrhnutý gestorský výbor pre sociálne veci, podpredsedníčke Národnej rady pani poslankyni Erike Jurinovej. Nech sa páči, pani podpredsedníčka, máte slovo.
Hraško, Igor, poslanec NR SR (2014-09-12):
Ďakujem pekne za slovo. Kolega Maňo Huba, toto je opäť zákon, ktorý je taký ľúbivý a po zákone, ktorý predložil pán kolega Raši, je zase jeden z tých, ktorý má pred voľbami ukázať tú akože pozitívnu tvár strany SMER. Ale opäť ten zákon je ľúbivý len v tom, že zakazuje jednu časť, ale nerieši vec systémovo a komplexne. V prípade, že sa snažíme poukázať na tento nedostatok, sú nám vytýkané rôzne veci. Nediskutovanie a podobné záležitosti. Ja som už zažil zopár takýchto diskusií a bolo to také, že, no, vy si môžete predkladať, čo chcete, aj tak vám nič neprejde. Takže toto je taká dvojtvárnosť vládnej strany. A aj pri tých rečiach, že prečo ste za nami neprišli. No preto, že je to zbytočné. Pretože vy sa nám vysmejete do ksichtu a potom aj tak nič neprijmete. Takže toto je z princípu zlé a stále o tom niekto rozpráva. Takže, Maňo, ja ti kvitujem aj ten pozmeňovák. V podstate sú, je tam teda niekoľko problémov, ale to treba riešiť komplexne a súvisí to aj s ťažkou toho uránu, alebo teda rádioaktívnych nerastov, kde sa rieši samotná ťažba. Ale vôbec sa zákon nezaoberá porovnateľne bezpečnostným spracovaním. V tomto prípade ide o spracovanie zlata, povedzme ešte aj striebra. Ale ide len o metódu kyanidového lúhovania. Ale sú aj iné chemické procesy, ktoré do tohto už ale nespadajú a takisto môžu mať negatívny dopad na životné prostredie. Zatiaľ čo pri použití technológie kyanidového lúhovania je navrhnutý v § 30 banského zákona, zákaz dobývania rádioaktívnych nerastov je zakotvený v geologickom zákone. To môže byť aj problematické, keďže banský zákon nie je geologický zákon, má podľa predmetu úpravy riešiť problematiku dobývania nerastných surovín vrátane rádioaktívnych nerastov. Takže treba veci naozaj doťahovať do dobrej... (Prerušenie vystúpenia časomerom.)
V. Veteška, podpredseda NR SR: (2004-10-22):
J. Malchárek, poslanec: Vážené dámy poslankyne, páni poslanci, moje krátke odôvodnenie bolo motivované z úcty k vám, pán kolega, pretože ten zákon je v prvom čítaní a pretože si myslím, že nespravodlivosť z minulosti nie je možné riešiť novou nespravodlivosťou, ktorá by zakladala sa práve prijatím takéhoto vášho zákona. A toto si moderná spoločnosť v Slovenskej republike naozaj nezaslúži.  Ďakujem.
Pellegrini, Peter, predseda NR SR (2015-12-04):
Môžete, kľudne.
Puci, Róbert, poslanec NR SR (2014-11-28):
Ďakujem pekne. Vážený pán predsedajúci, kolegyne, kolegovia, Národná rada Slovenskej republiky uznesením č. 1363 zo 14. októbra 2014 pridelila vládny návrh zákona, ktorým sa mení a dopĺňa zákon č. 414/2012 Z. z. o obchodovaní s emisnými kvótami a o zmene a doplnení niektorých zákonov a ktorým sa menia a dopĺňajú niektoré zákony na prerokovanie týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre hospodárske záležitosti a Výboru Národnej rady Slovenskej republiky pre pôdohospodárstvo a životné prostredie. Za gestorský výbor určila Výbor Národnej rady Slovenskej republiky pre pôdohospodárstvo a životné prostredie. Výbory prerokovali predmetný vládny návrh zákona v lehote určenej uznesením Národnej rady Slovenskej republiky. Poslanci Národnej rady, ktorí nie sú členmi výborov, ktorým bol vládny návrh pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona. Výbory Národnej rady Slovenskej republiky, ktorým bol vládny návrh zákona pridelený, zaujali k nemu nasledovné stanoviská: ústavnoprávny výbor odporučil súhlasiť s predloženým návrhom zákona a schváliť ho s pripomienkami. Výbor Národnej rady Slovenskej republiky pre hospodárske záležitosti s vládnym návrhom zákona súhlasí a odporučil ho Národnej rade schváliť s pripomienkami. Výbor Národnej rady Slovenskej republiky pre pôdohospodárstvo a životné prostredie s vládnym návrhom zákona súhlasí a odporučil ho schváliť s pripomienkami tak, ako sú uvedené v časti IV spoločnej správy s odporúčaniami gestorského výboru. Gestorský výbor odporúča hlasovať o bodoch spoločnej správy nasledovne: o bodoch spoločnej správy 1 až 27 hlasovať spoločne s návrhom gestorského výboru uvedené body schváliť. Gestorský výbor na základe stanovísk výborov k vládnemu návrhu zákona vyjadrených v ich uzneseniach uvedených pod bodom III spoločnej správy a v stanoviskách poslancov gestorského výboru vyjadrených v rozprave k tomuto vládnemu návrhu zákona v súlade s § 79 ods. 4 a § 83 zákona Národnej rady o rokovacom poriadku odporúča tento predložený návrh zákona schváliť s pripomienkami. Spoločná správa výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 414/2012 Z. z. o obchodovaní s emisnými kvótami a zmene a doplnení niektorých zákonov a ktorým sa menia a dopĺňajú niektoré zákony vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre pôdohospodárstvo a životné prostredie č. 313 25. novembra 2014. V citovanom uznesení výboru poveril spoločného spravodajcu výborov predložiť Národnej rade Slovenskej republiky spoločnú správu výborov a splnomocnil ho podať návrhy podľa § 81 ods. 2, § 83 ods. 4, § 84 ods. 2 a § 86 zákona o rokovacom poriadku Národnej rady Slovenskej republiky. Pán predsedajúci, skončil som. Otvorte, prosím, rozpravu.
Žitňanská, Jana, poslankyňa NR SR (2023-06-20):
Nie, teraz spoločné body.
Valocký, Jozef, poslanec NR SR (2022-04-29):
Ďakujem pekne, pán podpredseda. Pán poslanec Takáč, veľmi pekne vo svojej, vo svojej výpovedi, nie výpovedi, povedal o výpovedi, ale práci poukázal na viacero skutkov a ja som už minule povedal, že doplním ťa, pán poslanec, a prečítam, z čoho je Robert Fico obvinený. Obvinený Robert Fico zastávajúci od 4. 4. 2012 do 22. 3. 2018 funkciu predsedu vlády Slovenskej republiky ako vysoko postavený verejný činiteľ výkonnej moci ústrednej štátnej správy a zároveň člen ním zosnovanej zločineckej skupiny minimálne od roku 2015, čo je 7 rokov dozadu, pred voľbami do Národnej rady Slovenskej republiky konajúcimi sa v mesiaci marec v roku 2016 mediálne zverejňoval rôzne informácie podliehajúce daňovému tajomstvu v zmysle zákona a tak ďalej, za účelom osobnej a politickej diskreditácie jeho politického oponenta Igora Matoviča a s ním spojeným daňovým deliktom, s ním spojeným daňovým deliktom. Čiže už tu sa nesmie po prvé hovoriť pravda a po druhé, ak si dobre pamätám, veď predsa vystupoval dokonca, neviem, či nie v televízii, ale neviem, v ktorej vystupoval nejaký ten biely kôň, ktorý o veľa veciach hovoril, a bolo to verejné. Tak potom nerozumiem, nerozumiem napríklad v tomto odseku, prečo je Robert Fico obvinený. Ďakujem.
Laššáková, Jana, podpredsedníčka NR SR (2014-12-04):
Ďakujem pekne, pán poslanec, zaujmite miesto určené pre navrhovateľov. A dávam slovo spravodajkyni, ktorú určil navrhnutý gestorský ústavnoprávny výbor, poslankyni Lucii Žitňanskej. Nech sa páči, pani poslankyňa.
Paška, Pavol, predseda NR SR (2012-10-23):
Pán poslanec, my neschvaľujeme, my berieme na vedomie. Ale budeme hlasovať o návrhu pána. Poprosím vás, aby ste si skontrolovali svoje karty. (Zaznievanie gongu.) Ešte chvíľočku počkáme. Prichádzajú kolegyne, kolegovia. Takže pán poslanec Hlina podal návrh, aby sme správu, respektíve správy o činnosti Vojenskej spravodajskej služby za rok 2011 a Slovenskej informačnej služby za rok 2011 zobrali na vedomie neskôr, takže hlasujeme. (Hlasovanie.) 132 prítomných, 34 za, 77 proti, 17 sa zdržali, 4 nehlasovali. Návrh sme neschválili. Poprosím pána poslanca Mojša, aby uviedol v prvom čítaní hlasovanie o vládnom návrhu zákona o obmedzení platieb v hotovosti. Je to tlač 235.
Danko, Andrej, podpredseda NR SR (2024-01-10):
Pán poslanec Prostredník.
Pellegrini, Peter, predseda NR SR (2015-06-16):
Prezentujme sa a hlasujme o návrhu pani podpredsedníčky prerokovať tento návrh zákona v druhom čítaní. (Hlasovanie.) Prítomných 133 poslancov, za hlasovalo 46, proti bolo 42 poslancov, zdržalo sa 45 poslancov. Návrh sme neschválili. Pán poslanec Přidal, poprosím vás, aby ste prišli uviesť hlasovanie v prvom čítaní o návrhu poslancov Viskupiča a Nicholsonovej na vydanie zákona, ktorým sa mení a dopĺňa zákon č. 657/2004 Z. z. o tepelnej energetike, tlač 1511. (Hlasovanie o návrhu poslancov Národnej rady Slovenskej republiky Jozefa Viskupiča a Lucie Nicholsonovej na vydanie zákona, ktorým sa mení a dopĺňa zákon č. 657/2004 Z. z. o tepelnej energetike v znení neskorších predpisov , tlač 1511.)
Jílek, Rastislav, poslanec NR SR (2020-09-24):
Vážený pán predseda, v rozprave vystúpili dvaja poslanci, bol podaný jeden pozmeňujúci a doplňujúci návrh. Pán predsedajúci, najskôr je potrebné, aby sme podľa § 83 ods. 4 rokovacieho poriadku rozhodli o skrátení lehoty na hlasovanie o pozmeňujúcich a doplňujúcich návrhoch, ktoré odzneli v rámci rozpravy.
Paška, Pavol, predseda NR SR (2012-09-14):
Ďakujem pekne, pani poslankyňa. Nie sú faktické poznámky na vaše vystúpenie. Boli ste jediná prihlásená do rozpravy. Vyhlasujem rozpravu za skončenú. Pán minister hospodárstva, chcete reagovať? Pán minister, chcete zareagovať na rozpravu? Nie. Ďakujem pekne. Prerušujem rokovanie o tomto bode programu. Budeme pokračovať druhým čítaním o vládnom návrhu zákona č. 355 o ochrane a podpore a rozvoji verejného zdravia, je to tlač 142. Poprosím pani ministerku zdravotníctva Slovenskej republiky Zuzanu Zvolenskú, aby odôvodnila vládny návrh zákona. [Rokovanie o vládnom návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a o zmene a doplnení zákona č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov , tlač 142.]
J. Brocka, poslanec: (2008-10-21):
Pán kolega, aj dnes existuje taká situácia, že vklady sú chránené do istej výšky, takýto problém je aj v iných oblastiach života. Ak má dieťa polovičný lístok do 6 rokov veku, no tak, keď už má 6 a pol, tak už polovičný lístok nemá, ale vrátim sa k vašej otázke. Ak bude chránený vklad sporiteľa do výšky 3 miliónov a on má na účte 3 milióny 60 korún, tak tých jeho 60 korún chránených nebude, ale myslím si, že to nebude žiadna  krivda aj nespravodlivosť voči tomuto sporiteľovi. Dnes väčšina, drvivá väčšina sporiteľov bude dostatočne ochránených aj v prípade, keby sme schválili jeden alebo hociktorý variant z tých, ktoré boli predložené na rokovanie slovenskej vlády.
Žiga, Peter, podpredseda NR SR (2024-01-09):
Pani poslankyňa Stohlová.
Simon, Zsolt, poslanec NR SR (2014-11-10):
Ďakujem pekne. Béla, ja by som snáď len doplnil teba o taký fakt, že i keď pán predseda parlamentu, ktorý momentálne odchádza zo sály, sľúbil pred nejakým časom, že pán predseda vlády, ktorého tu dneska odvolávame, príde sem a bude v tejto sále, tak Robert Fico sa bojí prísť do tejto sály a sedieť tu počas jeho odvolávania. A chcem pripomenúť, on vo svojom príhovore veľakrát poukázal na pani Radičovú, hoc dáma sedela v tejto sále do konca počas jej odvolávania, ale Robert Fico sa tu bojí teraz byť.
P. Paška, predseda NR SR: (2009-02-11):
(Akt tajného hlasovania.)
Jurinová, Erika, podpredsedníčka NR SR (2012-10-29):
Ďakujem. O slovo požiadala pani predkladateľka. Ešte by som požiadala tých, ktorí chcú ísť k tomuto bodu programu do rozpravy ústne, o hlásenie sa do rozpravy. Všetci ste využili možnosť prihlásiť sa do rozpravy? (Reakcie z pléna.) Uzatváram možnosť prihlásiť sa do rozpravy. Takže prihlásení sú do rozpravy štyria páni poslanci, Vašečka, Kuffa, Hlina, Matovič. Nech sa páči, pani poslankyňa.
Kadúc, Miroslav, poslanec NR SR (2013-09-17):
Ďakujem. Ja by som chcel rovnako oceniť, že pán Frešo vystúpil v tejto veci, že to bolo pomerne vecné a že ma to častokrát aj prebralo už z takého, z takej miernej úvahy. Je fakt dobré, že opozícia využíva hádam svoje asi posledné právo, ktoré má, keď už ani pri interpeláciách nie sú, nie je vláda, keď už ani pri vyslovení alebo prerokovaní nedôvery voči premiérovi nie je vláda, dokonca ani poslanci SMER-u. Mne sa tak javí, že viac práv opozície majú tuším aj na Balkáne. Tí majú na to opozičný zákon, kde si uvedomili, že je to naozaj potrebné, aby opozícia mala nejaké práva. Lakonicky konštatujem, že toto je, toto je katastrofálne a my s tým nedokážeme nič iné robiť, iba toto.
P. Csáky, podpredseda vlády SR pre európsku integráciu, ľudské práva a menšiny: (2004-05-27):
Vážený pán poslanec, tie výzvy budú nasledovať cyklicky po sebe, to znamená, bude výzva a bude dané obdobie, dokedy môžu záujemcovia podať konkrétny projekt na základe danej výzvy. Projekty budú vyhodnotené, ale už budú zverejnené ďalšie výzvy, takže to bude permanentný proces pre všetky operačné programy až do roku 2006, kým sa nevyčerpajú všetky finančné prostriedky. Dnes sme o tom rokovali práve s podpredsedom vlády a ministrom hospodárstva, kde, zdá sa, v tejto chvíli sú určité problémy, alebo je to určité oneskorenie, pretože pripravujú výzvy pre väčšie projekty, predovšetkým pre priemyselné parky a tam to bude časovo náročnejšie. Ale inak, zdá sa, že situácia je teraz dobrá, vyhodnocujú sa už prvé projekty na základe prvých výziev a, samozrejme, budem vás priebežne informovať o stave veci, tak ako bude prebiehať podľa jednotlivých operačných programov. Ďakujem pekne.
J. Podmanický, poslanec: (2007-12-12):
Ja sa však chcem spýtať, či je táto téma predmetom rokovania Národnej rady, pretože, ak by sme mali byť dôslední, tak potom sa poďme vyjadrovať k všetkým nehanebnostiam v svetových dejinách. Lenže potom budeme rokovať niekoľko rokov, pretože tých aktov genocídy bolo v svetových dejinách naozaj veľmi veľa. Pýtam sa, ide sa teraz Národná rada Slovenskej republiky vyjadrovať, ja neviem, ku genocíde Indiánov, alebo sa ideme vyjadrovať ku genocíde Červených Kmérov, alebo sa poďme vyjadrovať aj k vyvražďovaniu poľských dôstojníkov v Katinskom lese, alebo sa poďme vyjadrovať aj k vyvražďovaniu polabských Slovanov atď. atď. Obávam sa, že otvorením tejto otázky otvárame množstvo ďalších súvisiacich otázok a domnievam sa, že naozaj táto téma, ktorú, samozrejme, nikto z nás neschvaľuje, nie je predmetom rokovania Národnej rady. Netýka sa ani dejín Slovenskej republiky, ani nemá dosah na naše územie, a ak túto otázku otvoríme, tak buďme dôslední a otvorme potom všetky otázky genocíd v svetových dejinách a odsúďme aj tie. Ďakujem. (Potlesk.)
Sulík, Richard, predseda NR SR (2011-03-24):
Prosím, hlasujte teraz. (Hlasovanie.) Z prítomných 147 poslancov hlasovalo 85 za, 62 sa zdržalo. Národná rada pridelila návrh tohto zákona výborom, určila gestorský výbor a príslušné lehoty. Teraz budeme hlasovať v prvom čítaní o návrhu poslancov Národnej rady Slovenskej republiky Petra Kažimíra a Ľubomíra Petráka na vydanie zákona, ktorým sa dopĺňa zákon č. 595/2003 Z. z. o dani z príjmov v znení neskorších predpisov (tlač 288). Pán poslanec Federič, prosím, uveďte hlasovanie.
Hrnčiar, Andrej, podpredseda NR SR (2016-10-12):
Ďakujem. Otváram všeobecnú rozpravu. Do rozpravy som dostal dve písomné prihlášky. Písomne sa prihlásil pán poslanec Beblavý a pán poslanec Mihál. Nech sa páči, pán poslanec Beblavý.
D. Lipšic, podpredseda vlády a minister spravodlivosti SR: (2004-06-24):
Návrhom zákona sa zároveň v nevyhnutnom rozsahu v čl. II a čl. III (novela Trestného zákona a Trestného poriadku) implementujú do nášho právneho poriadku požiadavky v trestnej oblasti vyplývajúce z ďalších šiestich rámcových rozhodnutí a jednej smernice, ktorých implementácia sa mala uskutočniť do dňa vstupu Slovenskej republiky do Európskej únie. Spomeniem stručne, lebo som to zdôvodňoval v prvom čítaní, aj ďalšie zmeny v rámci novely Trestného zákona a Trestného poriadku. Tieto novely riešia problém veľkého množstva nenastúpených, nepodmienečných trestov odňatia slobody, pričom takéto konanie už bude kvalifikované ako trestný čin. A zároveň sa mení ustanovenie § 322 Trestného poriadku, podľa ktorého každý odsúdený na nepodmienečný trest odňatia slobody bude povinný do výkonu trestu automaticky nastúpiť len s jednou výnimkou, ak je odsúdený v ústavnej zdravotnej starostlivosti. Dlhodobo na Slovensku máme okolo 1 500, 1 600 nenastúpených, nepodmienečných trestov. Je to problém, ktorý trvá niekoľko rokov. A takéto konanie je beztrestné. Myslím si, že pre rešpekt k právu je dôležité, aby právoplatne tresty nielen boli uložené, ale, samozrejme, aj vykonané. Zároveň návrh novely Trestného zákona sprísňuje postih konania v prípade, ak príde pod vplyvom alkoholu k dopravnej nehode a k usmrteniu nevinných ľudí. V poslednej dobe bola verejnosť šokovaná prípadmi nehôd pod vplyvom alkoholu. A som presvedčený, že páchatelia týchto deliktov prejavujú absolútnu ľahostajnosť k ľudskému životu. Problém nie je krátkodobý, je dlhodobejší, ministerstvo spravodlivosti aj v minulosti podávalo často mimoriadne opravné prostriedky do výroku o treste, keď tresty ukladané súdmi nižšej inštancie boli neadekvátne mierne. Dokonca bývalý minister spravodlivosti inicioval aj všeobecný pokyn pre prokuratúru, aby prokurátori v týchto prípadoch navrhovali nepodmienečné tresty. Som presvedčený, že prvou zodpovednosťou štátu je právo a poriadok. Bez práva a poriadku nie sme skutočne slobodní, a preto je prioritou každej civilizovanej spoločnosti chrániť život, zdravie a majetok občanov, ale na prvom mieste je ľudský život. A ak niekto nerešpektuje nevinný ľudský život, musí za to niesť aj adekvátnu zodpovednosť. Z tohto dôvodu, vážený pán podpredseda Národnej rady, pani poslankyne, páni poslanci, si vás dovoľujem požiadať o schválenie návrhu zákona v druhom a treťom čítaní. Ďakujem, pán predsedajúci.
Blaha, Ľuboš, poslanec NR SR (2021-04-30):
Vážený pán predseda, hovorili ste o slovenských rodinách, ale akosi ste si nevšimli, že jedenásťtisíc rodín prišlo o svojich blízkych za posledný rok kvôli vám. Kvôli tomu, ako ste zbabrali boj proti pandémii. Pán predseda, 35-tisíc rodín prišlo o živiteľa, prišlo o prácu, prišlo o materiálne prostriedky na to, aby žili dôstojným životom a vy ste sa na nich vykašľali a ako keby ste si vôbec nevšimli, že rok tu bola pandémia, že umierali ľudia, že štát sa vykašlal na ľudí, iba im bral slobodu a vy sa teraz postavíte po roku ako zbrusu nový politik, ktorý ide pomáhať rodinám. Však vy ste sa na tie rodiny vykašlali, pán predseda! Teraz nemyslím len vás konkrétne, predovšetkým Matovičova vláda. Vy sa máte ľuďom ospravedlniť a prvé, čo spraviť, je zrušiť povinné testovanie, lebo povinné testovanie bolo dôvodom, pre ktoré umierali tisícky ľudí, naši blízki, naši otcovia, naše mamy. Vy za to môžete, pán predseda parlamentu, ako spoluvinník spolu s Igorom Matovičom, Eduardom Hegerom a ďalšími. A vy sa teraz postavíte a vo svojom programovom vyhlásení po roku tejto masakry ani nezmienite, čo chcete robiť v boji proti pandémii? Nič? Vy sa tvárite, že ste tí slušní ľudia? Že ste tí čistí? S Kolíkovou, ktorá prihráva svojmu bratovi a svojej rodine ťažké kšefty? Vy, pán predseda, ktorý máte vo vlastníctve Fun rádio dostávate neuveriteľné peniaze od štátu, státisíce (reakcia z pléna) a vy máte tú drzosť sa postaviť a hovoriť o rodinách, ktorým nedáte nič? Pán predseda parlamentu, takto to možno fungovalo vo vašich mafiánskych kruhoch, keď ste tam fungovali, ale dneska máte zodpovednosť za štát, tak sa ospravedlňte a zrušte povinné testovanie ako prvú vec a núdzový stav ako druhú vec. Ďakujem pekne. (Potlesk.)
Faič, Vladimír, poslanec NR SR (2022-05-03):
Ďakujem za slovo, pán podpredseda. Pán poslanec Zahorčák, tvoje vystúpenie je cenné najmä v tom, že si tu jasne a plasticky preukázal a zdôvodnil, že ak sa moc v histórii vždy rozhodla zatočiť s niekým, či už s nejakými skupinami alebo s konkrétnymi ľuďmi, tak vždy to, samozrejme, nasledovali, nasledovalo mediálne krytie, prípadne iných ľudí, ktorí to mali podporiť a ktorí jasne preukázali, že to tak musí byť bez toho, a by bol pripustený iný názor, iný pohľad na vec a aj iné myslenie, samozrejme. Aj v tejto súvislosti v tejto téme, ktorú prerokovávame, som sa dočítal, že vlastne parlament by nemal váhať a mal by vydať Roberta Fica do väzby, pretože sa tým nenaruší, nenarušia počty poslancov v parlamente, pokiaľ sa týka jednotlivých strán alebo najmä teda koalície. No z tohto mi, pripadá mi to tak, ako keby poslanci v Národnej rade boli, boli nejaké kusy alebo, alebo teda ľudia, ktorí sú naskladaní a nespraví to po formálnej stránke žiaden prevrat v parlamente, pretože tie počty sú jasné. Tieto názory absolútne opomínajú, že parlament je vlastne najvyšším zákonodarným a ústavným orgánom, že tu má každý poslanec právo slobodného výkonu mandátu a že lídri politických strán, z ktorých je poskladaný parlament, majú právo na politickú činnosť a v politickej súťaži presadzovať svoje názory. Toto sa absolútne opomína a ísť takýmto spôsobom formálnym, že sa nenarušia počty v parlamente, to je čosi nevídané. Ďakujem.
Šimko, Igor, poslanec NR SR (2024-06-13):
Pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť.
Kollár, Boris, predseda NR SR (2021-06-29):
Hlasujeme o bodoch spoločnej správy 1 až 14. Prosím, prezentujme sa a hlasujeme. (Hlasovanie.) Prítomných 137 poslancov, za 96, proti žiadny, zdržalo sa 41, nehlasoval žiadny. Uvedený návrh sme schválili.
Laurenčík, Milan, podpredseda NR SR (2022-04-28):
Ďakujem. Nasleduje otázka č. 26. Opäť je od pána poslanca Jozefa Pročka a už bola zodpovedaná. Otázka č. 27 je od pána poslanca Jaroslava Bašku, ktorého v sále vidím, a je smerovaná na ministra dopravy a výstavby Slovenskej republiky, ktorého zastupuje pán minister Gröhling, a znie: „Vážený pán minister, chcem sa spýtať, v akom stave je príprava jednotlivých úsekoch rýchlostnej cesty R2 na území Trenčianskeho kraja vrátane časového harmonogramu výstavby týchto úsekoch.“ Pán minister, nech sa páči, máte päť minút na odpoveď.
Tomčo, Štefan, poslanec NR SR (2011-02-08):
Pán predseda, vzhľadom na to, že pozmeňujúce a doplňujúce návrhy boli podané dnes, navrhujem, aby sme hlasovali o skrátení lehoty podľa § 83 ods. 4 rokovacieho poriadku.
P. Hrušovský, predseda NR SR: (2004-10-26):
Pán poslanec vedľa pána poslanca Čaploviča, poprosím, aby ste netelefonovali počas hlasovania. (Reakcie z pléna.) Pán poslanec Burian, pán poslanec Burian. (Hlasovanie.) 138 prítomných, 128 za, 10 sa zdržalo. Návrh sme schválili. Na základe schváleného návrhu pristúpime k tretiemu čítaniu o vládnom návrhu zákona, ktorým sa mení a dopĺňa zákon č. 65/2001 o správe a vymáhaní súdnych pohľadávok. Otváram rozpravu o tomto bode programu. Pýtam sa pánov poslancov, či sa chce niekto prihlásiť do rozpravy v treťom čítaní? Nie. Vyhlasujem rozpravu za skončenú. Poprosím o návrh uznesenia k hlasovaniu o návrhu zákona ako o celku. A. Ivanko, poslanec: Ako o celku v znení schválených  pozmeňujúcich a doplňujúcich návrhov.
S. Kahanec, poslanec: (2009-06-24):
Po druhé, úplne jasne ste povedali, že chcete zmenšiť možnosť spochybnenia koncesnej zmluvy. To len potvrdzuje, že nechcete mať také problémy ako pri iných zmluvách. A tých problémov bolo dosť. Či už išlo o zmluvné vzťahy pri diaľničnom mýte, pri emisiách, pri ČEZ-e a JAVYS-e, pri nástenkovom tendri, kde dokonca v závere aj samotný pán premiér pristúpil k tomu, že táto zmluva nie je v poriadku a že to treba zmeniť. Tak keď by sme tieto prípady nevideli, tak asi by sme o nich nerozprávali. Ale skúste sa rozpamätať, čo konštatoval Najvyšší kontrolný úrad a čo konštatoval Úrad pre verejné obstarávanie napríklad pri tom korkovom tendri a pri tejto zmluve. A sú aj tie iné zmluvy, ktoré som spomínal. Takže my tu tárame alebo my tu chceme niečo ako niekoho urážať? My chceme povedať fakty a dúfam, že máme ešte právo na názor. Ak by sme toto právo vysloviť svoj názor, tak ako ho môžete vysloviť aj vy koaliční poslanci, nemali, tak potom by sme tu nemuseli vôbec sedieť a boli sme tu v tomto parlamente úplne zbytoční. Ďakujem pekne.
Uhrík, Milan, poslanec NR SR (2017-09-14):
Vážená snemovňa, dovoľte, aby som z tohto miesta predniesol interpeláciu, ktorú som dnes podal do podateľne pre ministra vnútra Roberta Kaliňáka. Vážený pán minister, v súlade s čl. 80 Ústavy Slovenskej republiky a § 129 zákona o rokovacom poriadku si vám dovoľujem podať nasledovnú interpeláciu týkajúcu sa využívania finančných prostriedkov z Fondu pre azyl, migráciu a integráciu, tzv. AMIF. Všeobecnými cieľmi tohto fondu sú najmä posilnenie a rozvoj európskeho azylového systému a podpora legálnej migrácie príslušníkov tretích krajín do členských štátov Európskej únie. V rámci grantovej schémy Fondu pre azyl, migráciu a integráciu vyhlásilo Ministerstvo vnútra Slovenskej republiky ako zodpovedný orgán v rokoch 2015, 2016 a 2017 viacero výziev na predkladanie projektov. Cieľom týchto výziev bolo podporiť projekty zamerané na integráciu štátnych príslušníkov tretích krajín, ktoré dopĺňajú úsilie rezortu vnútra v tejto oblasti. Európska komisia vyčlenila na tieto výzvy dokopy 80 miliónov eur, pričom na poslednú výzvu SK 2017 AMIF SC2.1, ktorá bola vyhlásená 4. apríla 2017, bola v rámci Slovenska vymedzená indikatívna čiastka 680-tisíc eur. Medzi doposiaľ podporenými prijímateľmi finančnej pomoci z týchto výziev dominujú najmä mimovládne organizácie, napríklad. Liga za ľudské práva, Slovenská humanitná rada, občianske združenie Marginal a podobne. Tieto sú zamerané na poskytovanie tzv. doplnkových, resp. nadštandardných služieb pre utečencov a žiadateľov o azyl umiestnených v zariadeniach Migračného úradu Ministerstva vnútra Slovenskej republiky, ako aj mimo nich. V tejto súvislosti si vám, vážený pán minister, dovoľujem položiť nasledovné otázky: Koľko príslušníkov tretích krajín, utečencov, imigrantov, žiadateľov o azyl a tak ďalej, je v súčasnosti umiestnených v jednotlivých zariadeniach Migračného úradu Ministerstva vnútra Slovenskej republiky, prípadne v iných zariadeniach patriacich tretím stranám? Aké je ich národnostné zloženie? Tu mi stačí sumárna štatistika. Koľko príslušníkov tretích krajín bolo umiestnených v zariadeniach Migračného úradu Ministerstva vnútra Slovenskej republiky, prípadne v zariadeniach patriacich tretím stranám v rokoch 2014, 2015 a 2016? Aké nadštandardné opatrenia a služby boli príslušníkom tretích krajín poskytnuté v rámci projektov podporených z Fondu pre azyl, migráciu a integráciu? Poprosím uviesť príklady konkrétnych aktivít z podporených projektov. Ďakujem veľmi pekne.
Šeliga, Juraj, podpredseda NR S R (2020-10-20):
Pán poslanec, tým, rozumiem, rozumiem, že je trošku zmätok pre vás v tom. Tým, že nebol... (Ruch v sále.) Nechajte ma dohovoriť. Tým, že nebol odhlasovaný pozmeňujúci návrh pani poslankyne Záborskej, tak sa trošku mení tento režim a dajte mi len sekundu. Myslím, že je to bod 11 a 12, pardon, sú to body 10 a 11, o ktorých budeme hlasovať, a tým pádom toto je posledné hlasovanie o pozmeňujúcom návrhu pani poslankyne Cigánikovej. Takže vás poprosím uviesť body 10 a 11, pretože o ostatných bodoch z toho pozmeňujúceho návrhu sme už hlasovali, tým pádom to budeme mať celé. Nech sa páči.
Pellegrini, Peter, predseda NR SR (2015-11-25):
Kolegyne, kolegovia, poprosím vás o kľud v rokovacej sále. Tí, ktorí chcú diskutovať, prosím, aby opustili rokovaciu miestnosť. Pán minister, nech sa páči, budeme pokračovať záverečným slovom, v ktorom zhodnotíte rozpravu. Nech sa páči. (Dokončenie rokovania o vládnom návrhu zákona o športe a o zmene a doplnení niektorých zákonov , tlač 1723.)
V. Matejička, poslanec: (2006-10-24):
Výbor Národnej rady Slovenskej republiky pre obranu a bezpečnosť ako gestorský výbor k návrhu zákona podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky. Národná rada Slovenskej republiky uznesením č. 42 z 5. septembra 2006 pridelila vládny návrh zákona o zvýšení výsluhových dôchodkov zo sociálneho zabezpečenia policajtov a vojakov v roku 2006 (tlač 44) na prerokovanie týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie, rozpočet a menu, Výboru Národnej rady Slovenskej republiky pre sociálne veci a bývanie a Výboru Národnej rady Slovenskej republiky pre obranu a bezpečnosť ako gestorskému. Výbory prerokovali predmetný návrh zákona v stanovenej lehote. Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Všetky výbory Národnej rady Slovenskej republiky, ktoré rokovali o uvedenom vládnom návrhu zákona, súhlasili s vládnym návrhom zákona a odporučili Národnej rade Slovenskej republiky návrh zákona schváliť s pripomienkami, ktoré máte uvedené v spoločnej správe poradové číslo tlače je 44a. Gestorský výbor odporúča o pozmeňujúcich a doplňujúcich návrhoch hlasovať o bodoch 1 až 5 spoločne a tieto schváliť. Vážený pán podpredseda, otvorte, prosím vás, rozpravu k tomuto bodu.
Paška, Pavol, predseda NR SR (2013-02-05):
(Hlasovanie.) 138 prítomných, 43 za, 78 proti, 12 sa zdržalo, 5 nehlasovali. Tento bod sme neschválili.
Baránik, Alojz, poslanec NR SR (2018-05-24):
Pani ministerka, s vami z určitých dôvodov budem hovoriť trochu inak ako s týmto iným mančaftom tejto koalície a možnože tušíte, že prečo. (Reakcie z pléna.) Považujem za krajne urážlivé toto vaše vystúpenie. Krajne urážlivé. A verte tomu, že nehovorím z cesty. (Reakcie z pléna.) A možno to aj tu, možno to aj tušíte. Jednoducho spoliehať sa na to, že len preto, že ste vy v úrade, že máte viacej rozumu ako tí, čo v tom úrade nie sú, je extrémne urážlivé. Všetci vieme, že ako ste sa do toho úradu dostali, a všetci vieme, že plníte nejaký úkol a my plníme tiež úlohu a tá úloha je totálne legitímna a hovoriť nám, že je, že naše prejavy v súvislosti so strašnými vecami, ktoré sa dejú vo vašom rezorte, že sú hysterické, to je naozaj strašne urážlivé. Veď môžeme hovoriť slušne o tom, čo je zlé na tom, čo sa deje, a vy ste v pozícii exekutívy a my máme nielen právo, ale aj povinnosť vás kritizovať a to robíme. Ale toto nazývať ako hystériu, ktorá spôsobila to, že si, že si Európska komisia uvedomila, že čo sa tu deje, to je nielen farizejstvo, ale je to maximálna urážka od vás.
Grendel, Gábor, podpredseda NR SR (2020-07-14):
Šesť poslancov s faktickými poznámkami. Končím možnosť prihlásiť sa s faktickými. Pán poslanec Mizík, ako prvý, nech sa páči.